2015| 07 | 15.

Tiszakécske Város Önkormányzata

Sajtóközlemény

Arany János Művelődési Ház, Egészségház és Móricz Zsigmond Kollégium épületenergetikai fejlesztése

**Európai Uniós támogatással energiahatékonyság-növelési korszerűsítés indult három tiszakécskei önkormányzati intézményben.**

Tiszakécske Város Önkormányzata 255 145 168 forintot nyert el az Arany János Művelődési Ház, az Egészségház és a Móricz Zsigmond Kollégium épületenergetikai fejlesztésére. A támogatás a teljes költség 85 százalékát fedezi. A fűtési időszakban az épületek fenntartása a nem megfelelő hőszigetelés, az elöregedett nyílászárók és az elavult fűtés rendszer miatt nem volt gazdaságos, energiatakarékos és környezetbarát.

A közbeszerzési eljárás keretében kiválasztott kivitelező a Ver-Bau Kft. a fejlesztés keretében mind a három épületnél korszerűre cseréli a homlokzati nyílászárókat, az intézményeket külső hőszigeteléssel látja el, és megújítja a világítási- és fűtésrendszert.

A kivitelező a legkorszerűbb, megújuló energiaforrást hasznosító napelemes és napkollektoros rendszerrel látják el mind a három épületet.

A projekt célja, hogy csökkenjen az épületek üzemeltetéséhez szükséges hőmennyiség, ezáltal a CO2 kibocsátás, valamint az intézmények komfortosabbá, szebbé és környezetbarátabbá váljanak.

A fejlesztésnek köszönhetően az Önkormányzat kiadásai is csökkeni fognak, hiszen gazdaságosabbá válik az intézmények fenntartása.